يزيد: من بعد مارجع هو وعامر من عند امه بعد العشاء وهو على جلسته رفضها لحد يسكن معها ذبحه كيف راح يخلونها تعيش لوحدها هو خايف من مشاكلها لو انتقل معها وهي اصلا مهي متقبلته ولا متقبله زوجته ويذكر حدتها وصراخها علىى عامر انه طلع من البيت مستحيل يرجع له وخصوصا بعد ما سلموها ورقة البيت الي ابوهم كتبه باسمها وكلمتها الي جرحتهم فيها على طيب ابوهم وهي تردد : شي طبيعي وش اتوقع من ارخمه مثله غير انه يكتبه باسمي خوف اني اعانده وما اخرج ..صدمه ليه من يوم ما اطلقت وهي ما تناديه غير كذا وش الي بينهم حتى خالهم قالهم خلوها فبيتها وزوروها بستمرار وكل ليله واحد فيكم ينام معها حتى لو ما شلتم عيالكم لين ما ينكسر الي براسها